આંકલાવ-કોસીન્દ્રા માર્ગ પરના બંધ પડેલા વર્મી કમ્પોસ્ટ પ્લાન્ટ અંગે પાલિકાના અધિકારીએ નામ ન આપવાની શરતે જણાવ્યું હતું કે, જિલ્લામાં દરેક પાલિકામાં આવા વર્મી કમ્પોસ્ટ પ્લાન્ટ તૈયાર કરાયા હતા. જેમાં આંકલાવ અને બોરસદમાં પ્લાન્ટ બંધ હાલતમાં છે. આ અંગે અમે રાજય સરકારમાં રજૂઆતો કરી હતી. જેમાં પ્લાન્ટ સત્વરે પુન: ધમધમતો કરાય તો પંથકના ખેડૂતોને કીફાયતી ભાવે ખાતર ઉપલબ્ધ થઇ શકે તેમ છે. જોકે આજદિન સુધી આ દિશામાં રાજય સરકાર તરફથી કોઇ હકારાત્મક પ્રત્યુતર સાંપડયો ન હોવાનું સૂત્રોએ જણાવ્યું હતું.